ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0805/01

υποβολή: Ioannis Souladakis (PSE) προς την Επιτροπή

(19 Μαρτίου 2001)

Θέμα: Οικονομική κρίση της τουρκικής οικονομίας

Η παρούσα νομισματική κατάρρευση της Τουρκίας, με τα σοβαρά επακόλουθα στα συναλλαγματικά αποθέματα, την καθοδική πορεία του χρηματιστηρίου, την εκτίναξη του πληθωρισμού και των επιτοκίων και παρά την πρόσφατη απόπειρα του ΔΝΤ να διασώσει την τουρκική οικονομία δανείζοντάς της $11,4 δις, έφερε στην επιφάνεια τα βαθύτερα αίτια της κρίσης, τα οποία οφείλονται σε σειρά προβλημάτων της Τουρκίας ευρέως γνωστά στο Ευρωπαϊκό Κοινοβούλιο:πέρμετρος κρατικός παρεμβατισμός,περχρεωμένες τράπεζες, ξέπλυμα χρήματος, παρεμβάσεις των πολιτικών και στρατιωτικών κύκλων της χώρας στην οικονομική ζωή της χώρας, έλλειψη δημοκρατικών θεσμών κλπ.

Θα δεχθεί η Επιτροπή περαιτέρω καθυστερήσεις εκσυγχρονισμού της Τουρκίας, με τη δικαιολογία της νομισματικής κρίσης;

Θα περιοριστεί η Επιτροπή στις λύσεις που επιβάλλει το ΔΝΤ ή θα παρέμβει, ακολουθώντας τις σχετικές κινήσεις των ΗΠΑ;

Πώς θα αντιδράσει η Επιτροπή στο ενδεχόμενο να μετατραπεί η Τουρκία σε μια νέα χρεωκοπημένη Ρωσία, που προκάλεσε ισχυρούς τριγμούς στην οικονομία της ΕΕ το 1998;

Ποιες οι προτάσεις της Επιτροπής για την αντιμετώπιση της κρίσης, δεδομένου ότι στην πρόσφατη συμφωνία εταιρικής σχέσης ΕΕ Τουρκίας δεν προβλέπονται σχετικές ειδικές πολιτικές;

Απάντηση του κ. Verheugen εξ ονόματος της Επιτροπής

(4 Μαΐου 2001)

Παρόλο που η Τουρκία αντιμετωπίζει οικονομική και δημοσιονομική κρίση, αυτή δεν προβλέπεται να έχει αρνητικές επιπτώσεις στο πρόγραμμα εκσυγχρονισμού το οποίο έχει αναλάβει να εκτελέσει η εν λόγω χώρα. Αντίθετα, η κρίση προβλέπεται ότι θα έχει ως επίπτωση την επιτάχυνση των μεταρρυθμίσεων στον οικονομικό τομέα, όπως αναφέρεται στη συμφωνία-πλαίσιο μεταξύ της Τουρκίας και του Διεθνούς Νομισματικού Ταμείου (ΔΝΤ).

Κατά τη διάρκεια του Συμβουλίου της Στοκχόλμης της 23ης Μαρτίου 2001, η Κοινότητα στήριξε το εν λόγω πρόγραμμα, που καταρτίστηκε σε συνεννόηση με το ΔΝΤ.

Απ' ό,τι γνωρίζει η Επιτροπή, οι Ηνωμένες Πολιτείες της Αμερικής δεν έχουν δεσμευτεί για διμερή βοήθεια, εκτός από την πολυμερή στο πλαίσιο του ΔΝΤ.

Η Επιτροπή πιστεύει ότι η ενεργή συνέχιση της προενταξιακής στρατηγικής έναντι της Τουρκίας ασφαλώς θα ενισχύσει τις προσπάθειες της εν λόγω χώρας για τηνπερπήδηση της παρούσας κρίσεως.
ΓΡΑΠΤΗ ΕΡΩΤΗΣΗ E-0084/01

υποβολή: Camilo Nogueira Romn (Verts/ALE) προς το Συμβούλιο

(1 Φεβρουαρίου 2001)

Θέμα: Η κατάσταση της θιβετιανής Ngawamg Sangdrol που κρατείται από τις κινεζικές αρχές στις φυλακές Drapchi του Θιβέτ

Η κατάσταση στην οποία βρίσκεται η νεαρή θιβετιανή Ngawamg Sangdrol, μια από τις πλέον αιματηρές περιπτώσεις θανάτου ή κράτησης ανάμεσα σε εκείνες που έχει προκαλέσει η κινεζική καταπίεση,παγορεύει την εκ μέρους του Συμβουλίου λήψη εκτάκτων μέτρων: Η νεαρή θιβετιανή που κρατείται στις φυλακές Drapchi του Θιβέτ από τις κινεζικές αρχές λόγω συμμετοχής στον αγώνα για την απελευθέρωση του λαού της, εκτίει ποινή κάθειρξης έως το έτος 2013. Η κράτηση της Ngawamg Sangdrol ήδη στάθηκε αφορμή μια ομάδα βουλευτών του Ευρωπαϊκού Κοινοβουλίου να προτείνουν το όνομά της για το βραβείο Σαχάρωφ 2000. Το Συμβούλιο έχει άραγε αναλάβει τις αναγκαίες πολιτικές πρωτοβουλίες προκειμένου να επιτευχθεί η αποφυλάκιση της νεαρής αυτής γυναίκας;

Απάντηση

(14 Μαΐου 2001)

1. Η ΕΕ συζητά με τις κινεζικές αρχές σχετικά με μεμονωμένες περιπτώσεις φυλακισμένων, ιδίως κατά τις συνόδους του διαλόγου ΕΕ-Κίνας για τα ανθρώπινα δικαιώματα. Εξαιτίας της ευαισθησίας του θέματος, ο κατάλογος των ατομικών περιπτώσεων είναι εμπιστευτικού χαρακτήρα.

2. Στα συμπεράσματα του Συμβουλίου Γενικών Υποθέσεων του Ιανουαρίου του 2001 σχετικά με το διάλογο ΕΕ-Κίνας για τα ανθρώπινα δικαιώματα, η ΕΕ εξέφρασε την ανησυχία της για τους συνεχιζόμενους και γενικευμένους περιορισμούς της ελευθερίας του συνέρχεσθαι, του εκφράζεσθαι και του συνεταιρίζεσθαι, τις παραβιάσεις της ελευθερίας θρησκείας ή πίστεως, την κατάσταση των μειονοτήτων, συμπεριλαμβανομένου του Θιβέτ. Στα συμπεράσματα επίσης προσδιορίζονται ειδικοί τομείς στους οποίους η ΕΕ θα επιδιώξει την επίτευξη προόδου μέσω του διαλόγου. Στους τομείς αυτούς συγκαταλέγονται, ειδικότερα, ο σεβασμός των πολιτιστικών δικαιωμάτων και των θρησκευτικών ελευθεριών στο Θιβέτ, ο τερματισμός της εκστρατείας πατριωτικής εκπαίδευσης στο Θιβέτ και μια εποικοδομητική αντίδραση στις ατομικές περιπτώσεις τις οποίες θίγει η ΕΕ.
ΓΡΑΠΤΗ ΕΡΩΤΗΣΗ E-0336/01

υποβολή: Christopher Huhne (ELDR) προς την Επιτροπή

(13 Φεβρουαρίου 2001)

Θέμα: Νομοθεσία για τον περιορισμό της όξινης βροχής

1. Μπορεί να επισημάνει η Επιτροπή ποιες νομοθετικές διατάξεις της ΕΕ στοχεύουν στον περιορισμό της συχνότητας εμφάνισης της όξινης βροχής;

2. Κατά την άποψη της Επιτροπής, οι εθνικές νομοθετικές διατάξεις θα μπορούσαν να είχαν ισοδύναμο αποτέλεσμα;

3. Μπορεί να εκτιμήσει η Επιτροπή το διασυνοριακό αντίκτυπο της όξινης βροχής; Για παράδειγμα, στην περίπτωση της όξινης βροχής στο Ηνωμένο Βασίλειο, πού θα μπορούσε να εντοπιστεί η σχετική πηγή της μόλυνσης;

Απάντηση της κας Wallstrm εξ ονόματος της Επιτροπής

(2 Απριλίου 2001)

1. Η πρόταση για οδηγία του Ευρωπαϊκού Κοινοβουλίου και του Συμβουλίου σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους(1), που επί του παρόντος βρίσκεται στο Κοινοβούλιο (σε δεύτερη ανάγνωση), προορίζεται εν μέρει να περιορίσει στο μισό, έως το 2010, τις περιοχές εντός της Κοινότητας όπου παρατηρείταιπέρβαση των κρίσιμων φορτίων οξύτητας, σε σύγκριση με τα δεδομένα το 1990. Στην επίτευξη του στόχου αυτού θα συμβάλλουν τομεακά μέτρα ελέγχου των εκπομπών, π.χ. από τις μεταφορές και από μεγάλες εγκαταστάσεις καύσης(2) όπως και η οδηγία 96/61/ΕΚ σχετικά με ολοκληρωμένη πρόληψη και έλεγχο της ρύπανσης(3).

2. Η όξινη βροχή αποτελεί διασυνοριακό πρόβλημα μεγάλης κλίμακας. Δεν είναι δυνατός ο αποτελεσματικός του έλεγχος αποκλειστικά με ανάληψη δράσης σε εθνικό επίπεδο.

3. Οι ακόλουθοι πίνακες που αποστέλλονται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου παρουσιάζουν την έκταση με την οποία τα κράτη μέλη, οιποψήφιες χώρες και οι εκπομπές στη Βόρεια και τη Βαλτική Θάλασσα συνέβαλαν στην απόθεση ρύπων που είναιπεύθυνοι για οξίνιση (οξιδωμένο θείο και άζωτο) σε κάθε κράτος μέλος, κατά το 1997.(4)

(1) ΕΕ C 56 E της 29.2.2000, Κοινή θέση ΕΕ C 375 της 28.12.2000.

(2) Οδηγία 88/609/ΕΟΚ, ΕΕ L 336 της 7.12.1988. Κοινή θέση ΕΕ C 375 της 28.12.2000, σε πρόταση αναθεώρησης.

(3) ΕΕ L 257 της 10.10.1996.

(4) Εκτίμηση του Μετεωρολογικού Κέντρου MSC-West του Ευρωπαϊκού Προγράμματος Παρακολούθησης και Αξιολόγησης (EMEP).
ΓΡΑΠΤΗ ΕΡΩΤΗΣΗ E-0618/01

υποβολή: Lord Inglewood (PPE-DE) προς την Επιτροπή

(1 Μαρτίου 2001)

Θέμα: Αμυντικοί προϋπολογισμοί των ευρωπαϊκών χωρών μελών του ΝΑΤΟ

Ποιοι είναι οι εθνικοί αμυντικοί προϋπολογισμοί των ευρωπαϊκών χωρών, που αφορούν το ΝΑΤΟ, για τα έτη 1998, 1999, 2000 και 2001;

Απάντηση του κ. Patten εξ ονόματος της Επιτροπής

(30 Μαρτίου 2001)

Το αντικείμενο της ερώτησης δεν είναι της αρμοδιότητας της Επιτροπής.
ΓΡΑΠΤΗ ΕΡΩΤΗΣΗ E-0171/01

υποβολή: Patricia McKenna (Verts/ALE) προς την Επιτροπή

(1 Φεβρουαρίου 2001)

Θέμα: Διαβούλευση και αναθεώρηση της Κοινής Αλιευτικής Πολιτικής

Τι σχέδια έχει η Επιτροπή για όσο το δυνατόν ευρύτερη διαβούλευση με τους εμπλεκόμενους φορείς μετά τη δημοσίευση της Πράσινης Βίβλου που αφορά την αναθεώρηση της Κοινής Αλιευτικής Πολιτικής;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0171/01 και E-0211/01

(9 Μαρτίου 2001)

Πρόθεση της Επιτροπής είναι να οργανώσει μία μεγάλης κλίμακας συζήτηση για το μέλλον της Κοινής Αλιευτικής Πολιτικής. Η Πράσινη Βίβλος θα είναι διαθέσιμη σε όλα τα ενδιαφερόμενα μέρη. Κύριος στόχος της Επιτροπής είναι να λάβουν μέρος όσο το δυνατό περισσότεροι εμπλεκόμενοι φορείς, οι οποίοι ενθαρρύνονται να αποστείλουν προτάσεις και σχόλια για την Πράσινη Βίβλο στην Επιτροπή.

Επιπλέον, η Επιτροπή θα οργανώσει δημόσια συζήτηση στις αρχές Ιουνίου 2001 όπου όλα τα ενδιαφερόμενα μέρη θα έχουν τη δυνατότητα ναποβάλουν τις απόψεις τους, τις ιδέες τους και τα σχόλιά τους όσον αφορά το μέλλον της Κοινής Αλιευτικής Πολιτικής.
ΓΡΑΠΤΗ ΕΡΩΤΗΣΗ P-1157/01

υποβολή: Francesco Speroni (TDI) προς την Επιτροπή

(3 Απριλίου 2001)

Θέμα: Προϊόντα Προστατευόμενης Ονομασίας Προέλευσης (ΠΟΠ): χρησιμοποίηση προσθέτων και συντηρητικών στην τυροκομία

Λαμβάνονταςπόψη ότι:

- Οι προδιαγραφές παραγωγής του τυριού προστατευόμενης ονομασίας προέλευσης Grana Padano δεν προβλέπουν τη χρήση συντηρητικών και, ειδικότερα, του προσθέτου Ε 1105 λυσοζύμη"

- Το Υπουργικό Διάταγμα 209/1996 για τη ρύθμιση της χρήσης των προσθέτων, κατ' εφαρμογήν των οδηγιών ΕΟΚ 94/34/ΕΚ(1), 94/35/ΕΚ(2), 94/36/ΕΚ(3), 95/2/ΕΚ(4) και 95/31/ΕΚ(5), στην παράγραφο 2δ ορίζει ότι ένα πρόσθετο μπορεί να χρησιμοποιείται μόνον εφόσον η χρήση του δεν αποσκοπεί στη συγκάληψη της παρουσίας ελαττωματικών πρώτωνλών ή ανεπιθύμητων πρακτικών ή τεχνικών παραγωγής (στις οποίες περιλαμβάνονται οι θεωρούμενες ως ανθιυγεινείς)"

- Το συντηρητικό Ε 1105 λυσοζύμη χρησιμοποιείται για την παραγωγή του τυριού ΠΟΠ Grana Padano διότι το γάλα που περιέχει το προϊόν δεν καλύπτει τιςγειονομικές προδιαγραφές που προβλέπει η οδηγία 92/46/ΕΟΚ(6) στο παράρτημα Α, κεφάλαιο IV"

- Ο Υπουργός Υγείας της Ιταλίας, με σημείωμα της 18.06.99 που απέστειλε στη GD XXIV της Επιτροπής, επιβεβαιώνει ότι το σύνολο σχεδόν του ακατάλληλου ιταλικού γάλακτος χρησιμοποιείται για την παραγωγή του Grana Padano ΠΟΠ και του Parmigiano Reggiano ΠΟΠ"

- Το CSQA, μοναδικό όργανο αναγνωρισμένο από τις ιταλικές αρχές που είναι αρμόδιο για την πιστοποίηση ποιότητας του Grana Padano, επιτρέπει κατά τους ελέγχους την πρόσθεση του συντηρητικού λυσοζύμης παρόλο που τούτο δεν προβλέπεται από τις προδιαγραφές παραγωγής.

Ερωτώ:

- εάν η χρησιμοποίηση του συντηρητικού Ε 1105 είναι επιτρεπτή εφόσον δεν προβλέπεται από τις προδιαγραφές παραγωγής του Grana Padano ΠΟΠ και εάν, ενδεχομένως, η Επιτροπή έχει προβλέψει ειδική εξαίρεση"

- εάν η χρήση λυσοζύμης δεν θεωρείται προφανές καμουφλάρισμα για την παραγωγή τυριών ΠΟΠ από γάλα που δεν πληροί τις προϋποθέσεις της οδηγίας 92/46/ΕΚ"

- εάν η Επιτροπή θεωρεί ότι η λυσοζύμη είναι ουσία απόλυτα ακίνδυνη για τηνγεία των καταναλωτών.

(1) ΕΕ L 237 της 10.9.1994, σελ. 1.

(2) ΕΕ L 237 της 10.9.1994, σελ. 3.

(3) ΕΕ L 237 της 10.9.1994, σελ. 13.

(4) ΕΕ L 61 της 18.3.1995, σελ. 1.

(5) ΕΕ L 178 της 28.7.1995, σελ. 1.

(6) ΕΕ L 268 της 14.9.1992, σελ. 1.

Απάντηση του κ. Fischler εξ ονόματος της Επιτροπής

(25 Απριλίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0201/01

υποβολή: Alexandros Alavanos (GUE/NGL) προς την Επιτροπή

(2 Φεβρουαρίου 2001)

Θέμα: Αποθήκες καυσίμων στα πρατήρια στην Ελλάδα

Σύμφωνα με τα αποτελέσματα ελέγχων του Υπουργείου Ανάπτυξης, οι 7 στις 10 αποθηκευτικές εγκαταστάσεις των πρατηρίωνγρών καυσίμων στην Ελλάδα λειτουργούν χωρίς να τηρούνται οι κανόνες ασφαλείας. Επιπρόσθετα στην Ελλάδα αλλά και στα άλλα κράτη μέλη τα περισσότερα πρατήριαγρών καυσίμων λειτουργούν σε κατοικημένες περιοχές και πολλές φορές σε ισόγεια πολυκατοικιών, με ό,τι αυτό συνεπάγεται για την ασφάλεια και τηνγεία των κατοίκων. Έχουν θεσπιστεί πρότυπα ασφαλείας για τις ανωτέρω δραστηριότητες; Τί ισχύει σταπόλοιπα κράτη μέλη;

Απάντηση της κας Wallstrm εξ ονόματος της Επιτροπής

(17 Απριλίου 2001)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-0137/01

υποβολή: Christopher Huhne (ELDR) προς την Επιτροπή

(31 Ιανουαρίου 2001)

Θέμα: Συζητήσεις επί νομοθετικών θεμάτων

Προτίθεται η Επιτροπή,πό την ιδιότητά της ως συμμετέχουσα στις συνεδριάσεις του Συμβουλίου Υπουργών, να καταδείξει εάν είναιπέρ της διεξαγωγής αυτών των συνεδριάσεων ανοικτών στον Τύπο και στο κοινό όταν το θέμα της συζήτησης είναι νομοθετικής φύσεως;

Απάντηση του κ. Prodi εξ ονόματος της Επιτροπής

(5 Μαρτίου 2001)

Επί της ουσίας, το αξιότιμο μέλος παρακαλείται να ανατρέξει στην απάντηση που δόθηκε στην γραπτή ερώτησή του E-0134/01(1). Διευκρινίζεται ότι η Επιτροπή καλείται να συμμετάσχει στις συνόδους του Συμβουλίου (άρθρο 5 του εσωτερικού κανονισμού του Συμβουλίου), αλλά δεν συμμετέχει στις εν λόγω συνόδους με την ιδιότητα του μέλους.

(1) EE C 174 E της 19.6.2001, σελ. 255.
ΓΡΑΠΤΗ ΕΡΩΤΗΣΗ E-0387/01

υποβολή: Nicholas Clegg (ELDR) προς την Επιτροπή

(15 Φεβρουαρίου 2001)

Θέμα: Νήσοι Galapagos

Τι βοήθεια έχει διαθέσει η ΕΕ στην Κυβέρνηση του Ισημερινού για να συνεισφέρει στην προστασία του εύθραυστου οικοσυστήματος εκείνων των νήσων των Galapagos (San Cristobal, Espanola, Santa Fe) που επλήγησαν χειρότερα από την πρόσφατη έκχυση πετρελαίου;

Απάντηση του κ. Patten εξ ονόματος της Επιτροπής

(28 Μαρτίου 2001)

Η Επιτροπήποστηρίζει ήδη από το 1994 το ίδρυμα Charles Darwin (ανεξάρτητο οργανισμό που έχει αναλάβει την έρευνα, την κατάρτιση και τις εκπαιδευτικές δραστηριότητες για τη διαφύλαξη του αρχιπελάγους) στο πλαίσιο έργου ενίσχυσης του επιστημονικού και εκπαιδευτικού προγράμματός του (έγγρ. αναφ. ECU/RELEX/1994/0046, 862 000 ευρώ). Το ίδρυμα συνδέεται επί του παρόντος με κοινοτικό ερευνητικό έργο για τη διαχείριση των θαλάσσιων πόρων και τη διευθέτηση των συγκρούσεων στα οικοσυστήματα των νήσων το οποίο χρηματοδοτήθηκε το 1998 (έγγρ. αναφ. IC18-CT98-0297, 550 000 ευρώ).

Στις 23 Ιανουαρίου 2001,ποβλήθηκε στην Επιτροπή αίτηση για τη χορήγηση έκτακτης βοήθειας από τις αρχές του Ισημερινού λόγω της έκχυσης πετρελαίου στις νήσους Galapagos. Στις 24 Ιανουαρίου 2001, η Επιτροπή ανήγγειλε την αποστολή ευρωπαϊκής Task-Force, αποτελούμενης από τρεις εμπειρογνώμονες(1). Η απόφαση αυτή ελήφθη στο πλαίσιο των διατάξεων της απόφασης αριθ. 2850/2000/ΕΚ του Κοινοβουλίου και του Συμβουλίου, της 20ής Δεκεμβρίου 2000, για τη θέσπιση κοινοτικού πλαισίου συνεργασίας στον τομέα της ακούσιας ή εκούσιας θαλάσσιας ρύπανσης(2). Κατά τη διάρκεια της αποστολής, οι εμπειρογνώμονες βοήθησαν τις αρχές του Ισημερινού να καθορίσουν τα καλύτερα μέσα για τη μείωση των επιπτώσεων της ρύπανσης και τη διευκόλυνση της αποκατάστασης των πληγεισών ζωνών.

Τέλος, η τρέχουσα πρόσκλησηποβολής προτάσεων σχετικά με το περιβάλλον στις αναπτυσσόμενες χώρες (έγγρ. αναφ. SCRE/111699/C/G) είναι ανοικτή στους αρμόδιους οργανισμούς για τη διαφύλαξη του οικοσυστήματος του αρχιπελάγους.

(1) Ανακοινωθέν τύπου IP/01/104.

(2) ΕΕ L 332 της 28.12.2000.
ΓΡΑΠΤΗ ΕΡΩΤΗΣΗ E-0026/01

υποβολή: Marianne Thyssen (PPE-DE) προς την Επιτροπή

(17 Ιανουαρίου 2001)

Θέμα: Ηλεκτρονικά συστήματα πληρωμών: μετάβαση προς την χρήση ευρώ

Για το έτος 2001 έχουν προγραμματισθεί οι μεγαλύτερες εκστρατείες ενημέρωσης του κοινού προκειμένου να πραγματοποιηθεί η μετατροπή από τα εθνικά νομίσματα και χαρτονομίσματα στα νομίσματα και χαρτονομίσματα ευρώ όσο το δυνατόν καλύτερα.

Δενπάρχει αμφιβολία ότι οι καταναλωτές θα ενθαρρυνθούν να κάνουν όσο το δυνατόν μεγαλύτερη χρήση του ηλεκτρονικού συστήματος πληρωμών προκειμένου να διευκολυνθεί η μετάβαση.

Συνειδητοποιεί η Επιτροπή ότι οι πληρωμές αυτές δεν είναι δωρεάν και ότι το κόστος τους επιβαρύνει τον τομέα διανομής και τον καταναλωτή; Σε ορισμένα κράτη μέλη όπως στο Βέλγιο, φαίνεται ότιπάρχει μονοπώλιο στην αγορά των ηλεκτρονικών συστημάτων πληρωμών. Έχει δεχθεί διαμαρτυρίες σχετικώς η Επιτροπή; Έχει διεξαγάγει σχετικώς ίδια έρευνα; Εάν ναι, ποιά είναι η κατάσταση πραγμάτων; Ποιά συγκεκριμένα διαβήματα σχεδιάζει να λάβει η Επιτροπή κατά την περίοδο που θα προηγηθεί της μετάβασης στην πράξη από τα εθνικά νομίσματα και χαρτονομίσματα στα νομίσματα και χαρτονομίσματα ευρώ προκειμένου να αποκλεισθεί η δημιουργία μονοπωλιακής θέσεως στην αγορά,

Απάντηση του κ. Monti εξ ονόματος της Επιτροπής

(1 Μαρτίου 2001)

Η Επιτροπή γνωρίζει ότι οι ηλεκτρονικές πληρωμές, όπως και κάθε άλλο μέσο πληρωμής περιλαμβανομένων των μετρητών, έχουν κόστος και ότι το κόστος αυτό μπορεί να το επιφορτισθούν οι χρήστες των ηλεκτρονικών συστημάτων πληρωμών, δηλ. οι έμποροι και οι καταναλωτές.

Η Επιτροπή έχει λάβει καταγγελία από την Unizo (πρώην NCMV), βελγική ένωση εμπόρων λιανικής πώλησης, κατά της Banksys, η οποία διαχειρίζεται το βελγικό ηλεκτρονικό σύστημα πληρωμών BanContact/MisterCash. Σύμφωνα με την Unizo η Banksys καταχράται τη δεσπόζουσα θέση της στη βελγική αγορά όσον αφορά τα συστήματα ηλεκτρονικών πληρωμών επιβάλλοντας σε μικρότερες επιχειρήσεις λιανικής πώλησηςπερβολικές τιμές που συνιστούν διάκριση. Η Επιτροπή ερευνά την καταγγελία και προβλέπει να ολοκληρώσει το εξεταστικό της έργο κατά τη διάρκεια του τρέχοντος έτους.

Μια πιθανή κατάχρηση δεσπόζουσας θέσης, δυνάμει της κοινοτικής νομοθεσίας για τον ανταγωνισμό, δεν μπορεί να αποκλεισθεί a priori, αλλά η Επιτροπή είναι σε θέση να ξεκινήσει την έρευνά της όταν βεβαίως διαθέτει συγκεκριμένες ενδείξεις ότι μια επιχείρηση καταχράται τη δεσπόζουσα θέση της σε κάποια αγορά. Η εξέταση αυτή μπορεί να ξεκινήσει είτε μετά από καταγγελία είτε ex officio.
ΓΡΑΠΤΗ ΕΡΩΤΗΣΗ E-0944/01

υποβολή: John McCartin (PPE-DE) προς την Επιτροπή

(28 Μαρτίου 2001)

Θέμα: Εισαγωγές πουλερικών στην Ευρωπαϊκή Ένωση

Δύναται η Επιτροπή να καταδείξει τις ποσότητες κρέατος πουλερικών που εισάγονται ετησίως στην Ευρωπαϊκή Ένωση καθώς και τις χώρες από τις οποίες προέρχονται οι εισαγωγές αυτές;

Απάντηση του κ. Fischler εξ ονόματος της Επιτροπής

(27 Απριλίου 2001)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0612/01

υποβολή: Christopher Heaton-Harris (PPE-DE) προς την Επιτροπή

(1 Μαρτίου 2001)

Θέμα: Ευρωπαϊκά πολιτικά κόμματα

Ποια διαδικασία προβλέπουν οι τρέχουσες προτάσεις προκειμένου να σταματήσουν τα Ευρωπαϊκά πολιτικά κόμματα να δαπανούν για εσωτερικές πολιτικές εκστρατείες και εκλογές τα χρήματα που εισπράττουν;

Απάντηση του κ. Prodi Εξ ονόματος της Επιτροπής

(22 Μαρτίου 2001)

Το άρθρο 4 της πρότασης κανονισμού(1) ορίζει τους στόχους για τους οποίους μπορούν να χρησιμοποιηθούν οι χρηματοδοτήσεις βάσει του ενλόγω κανονισμού. Στους στόχους αυτούς δεν περιλαμβάνεται ούτε η χρηματοδότηση των εθνικών εκλογικών εκστρατειών ούτε άλλων δραστηριοτήτων σε εθνικό επίπεδο.

Τα πολιτικά κόμματα που δικαιούνται χρηματοδότησης πρέπει να δημοσιεύουν τον προϋπολογισμό και τους λογαριασμούς τους βάσει των συνήθων διαδικασιών ελέγχου που ισχύουν για όλους τους δικαιούχους χρηματοδότησης από τον κοινοτικό προϋπολογισμό και, όπως ορίζεται στο άρθρο 5 του προτεινόμενου κανονισμού, είναιποκείμενα σε ετήσιο έλεγχο από ανεξάρτητους και εξωτερικούς ελεγκτές.

Η μη τήρηση των διατάξεων του κανονισμού μπορεί να οδηγήσει σε διαδικασίες ανάκτησης των ποσών που χορηγήθηκαν και στην απόρριψη άλλης μεταγενέστερης χρηματοδότησης.

(1) COM(2000)898 τελικό.
ΓΡΑΠΤΗ ΕΡΩΤΗΣΗ E-0386/01

υποβολή: Christopher Huhne (ELDR) προς την Επιτροπή

(15 Φεβρουαρίου 2001)

Θέμα: Επιπτώσεις των Ενεργών Σόναρ Χαμηλής Συχνότητας (Low-Frequency Active Sonar LFAS)

Μπορεί να αναφέρει η Επιτροπή τις προφυλάξεις που έχουν λάβει οι πολιτικές και στρατιωτικές αρχές και σκάφη στα ύδατα της ΕΕ για να προστατεύσουν τα κητοειδή από τις επιπτώσεις των Ενεργών Σόναρ Χαμηλής Συχνότητας;

Απάντηση της κας Wallstrm εξ ονόματος της Επιτροπής

(3 Απριλίου 2001)

Ορισμένα ενδιαιτήματα και θαλάσσια είδη προστατεύονται ειδικά από την οδηγία για τα ενδιαιτήματα(1), που συνιστά το κύριο νομοθετικό μέτρο σε κοινοτικό επίπεδο για την προστασία των φυσικών ενδιαιτημάτων και της άγριας πανίδας και χλωρίδας.

Όλα τα είδη των κητοειδών περιλαμβάνονται στο παράρτημα IV της οδηγίας, γεγονός πουποχρεώνει τα κράτη μέλη να λαμβάνουν τα απαραίτητα μέτρα για την εγκατάσταση συστήματος αυστηρής προστασίας των εν λόγων ειδών, στο χώρο στην περιοχή της φυσικής τους κατανομής. Επιπλέον, για τα ενδιαιτήματα των κητειοδών που περιλαμβάνονται στο παράρτημα ΙΙ της οδηγίας (όπως τα Tursiops truncatus και Phocoena phocoena) απαιτείται επίσης προστασία μέσω του καθορισμού κατάλληλων ζωνών.

Η ενεργοποίηση των μέτρων αυτών εναπόκειται, ωστόσο, στην αρμοδιότητα των κρατών μελών και η οδηγία δεν ταποχρεώνει να παρέχουν στοιχεία τόσο λεπτομερή όσο τα αναφερόμενα στην ερώτηση. Για το λόγο αυτό, η Επιτροπή δεν είναι σε θέση να προσκομίσει τις πληροφορίες που ζητεί το Αξιότιμο Μέλος του Κοινοβουλίου.

(1) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-0364/01

υποβολή: Glyn Ford (PSE) προς την Επιτροπή

(14 Φεβρουαρίου 2001)

Θέμα: Αναδιάρθρωση της Xerox φόρος επί των εταιρειών

Η Xerox αναδιαρθρώνει αυτή τη στιγμή τις ευρωπαϊκές κατασκευαστικές της δραστηριότητες στο Venrey στην Ολλανδία, το Mitcheldean στο ΗΒ και το Dundalk στην Ιρλανδία.

Ωστόσο, η αναδιάρθρωση αυτή κινδυνεύει να στρεβλωθεί από το πολύ χαμηλό ύψος των φόρων επί των εταιρειών που καταβάλλονται στην Ιρλανδία, πράγμα που αντίκειται στην ελεύθερη κυκλοφορία κεφαλαίων, αγαθών,πηρεσιών και προσώπων. Σκοπεύει η Επιτροπή να επέμβει;

Απάντηση του κ. Bolkestein εξ ονόματος της Επιτροπής

(30 Μαρτίου 2001)

Δεν θα ήταν αρμόζον να σχολιάσουμε την κατάσταση μιας μεμονωμένης εταιρίας και συνεπώς η παρούσα απάντηση αναφέρεται απλώς στη γενική κατάσταση. Κατά κανόνα, το πραγματικό ύψους του φόρου επί των εταιρειών είναι το προϊόν του φόρου που εφαρμόζεται, ήτοι του συνήθους γενικού φόρου, ή, στην περίπτωση ορισμένων μεταποιητικών δραστηριοτήτων στην Ιρλανδία, ενός μειωμένου φόρου, συν τη φορολογητέα βάση.

Τον Ιούλιο 1998, η ιρλανδική κυβέρνηση ανακοίνωσε ότι ο γενικός φόρος επί των εταιρειών θα μειωθεί προοδευτικά από 28 % (1999) σε 24 % (2000), 20 % (2001), 16 % (2002), και σε 12.5 % (2003). Ελλείψει παραγώγου δικαίου, ο καθορισμός του γενικού φόρου επί των επιχειρήσεων εναπόκειται στο κάθε κράτος μέλος. Παρόλο που ο καθορισμόςπόκειται στηνποχρέωση συμμόρφωσης στην κοινοτική νομοθεσία, και ειδικότερα στις διατάξεις της Συνθήκης της ΕΚ σχετικά με τις θεμελιώδεις ελευθερίες στις οποίες αναφέρεται η ερώτηση, η Επιτροπή δεν θεωρεί ότι ο χαμηλός γενικός φόρος επί των επιχειρήσεων στην Ιρλανδία αντιβαίνει σε αυτές.

Εντούτοις, η Επιτροπή παρενέβη στην τομεακά διαφοροποιημένη επιβολή του ιρλανδικού φόρου επί των επιχειρήσεων, που θεωρήθηκε ότι παραβιάζει τις διατάξεις της Συνθήκης. Το 1998, η Επιτροπή, σύμφωνα με τις διατάξεις για τον έλεγχο των κρατικών ενισχύσεων, ζήτησε από την ιρλανδική κυβέρνηση να θέσει τέρμα στην αδικαιολόγητη τομεακή διαφοροποίηση του φόρου επί των επιχειρήσεων προς όφελος του μεταποιητικού τομέα. Η ιρλανδική κυβέρνηση αποδέχτηκε την πρόταση της Επιτροπής ως κατάλληλο μέτρο και το εν λόγω φορολογικό μέτρο καταργείται προοδευτικά.

Εξάλλου, τον Δεκέμβριο 1997, το Συμβούλιο εξέδωσε ψήφισμα σχετικά με έναν Κώδικα Συμπεριφοράς(1), που οδήγησε στη δημιουργία της Ομάδας του Κώδικα Συμπεριφοράς(φορολογία επί των επιχειρήσεων). Στην έκθεση προς το Συμβούλιο Ecofin τον Νοέμβριο 1999 το ποσοστό 10 % για τις μεταποιητικές δραστηριότητες θεωρήθηκε ως φορολογικό μέτρο με επιβλαβείς επιπτώσεις και συνεπώς το μέτρο πρέπει να καταργηθεί σύμφωνα με τα Συμπεράσματα της συνόδου του Συμβουλίου Ecofin του Νοεμβρίου 2000.

(1) ΕΕ C 2 της 6.1.1998.